Na podlagi 11. točke prvega odstavka 22. člena Statuta Zavoda za zdravstveno zavarovanje Slovenije (Uradni list RS, št. 87/01 in 01/02 − popr.), Dogovora o preskrbi z medicinskimi pripomočki, št. 171-37/2022-DI/22 z dne 9. 11. 2023 in Sklepa o javnem razpisu za izvajanje programov izdaje in izposoje medicinskih pripomočkov št. 0072-3/2024-DI/1, z dne 25. 1. 2024, je upravni odbor Zavoda za zdravstveno zavarovanje Slovenije na 28. redni seji 9. 5. 2024 sprejel

**SKLEP**

**o izbiri dobaviteljev za izvajanje programov izdaje in izposoje medicinskih pripomočkov**

1. člen

(1) Zavod za zdravstveno zavarovanje Slovenije (v nadaljnjem besedilu: Zavod) je na svoji spletni strani 31. 1. 2024 objavil Javni razpis za izvajanje programov izdaje in izposoje medicinskih pripomočkov.

(2) Do roka za oddajo ponudb je ponudbe predložilo 10 ponudnikov.

1. člen

(1) Seznam ponudnikov, ki so predložili popolne ponudbe in izpolnjujejo pogoje v skladu z zahtevami iz javnega razpisa, je razviden iz Priloge 1 tega sklepa.

(2) Z izbranimi ponudniki bosta Zavod Območna enota Kranj in Zavod Območna enota Koper sklenila pogodbe o izdaji, izposoji ali o izdaji in izposoji medicinskih pripomočkov najpozneje v tridesetih dneh od datuma sprejema tega sklepa.

1. člen

Seznam ponudnikov z navedbo razlogov za zavrnitev, ki ne izpolnjujejo pogojev v skladu z zahtevami iz javnega razpisa in se zavrnejo, je razviden iz Priloge 2 tega sklepa.

1. člen

Ponudniki, ki niso bili izbrani, lahko zahtevo za arbitražo posredujejo pisno, najpozneje v sedmih delovnih dneh od datuma prejema tega sklepa na naslov: Zavod za zdravstveno zavarovaje Slovenije, Miklošičeva cesta 24, 1507 Ljubljana, s pripisom »JR ZA MP 2024 – ZAHTEVA ZA ARBITRAŽO«. Sestavni del zahteve za arbitražo mora biti podpisana izjava ponudnika, da se strinja z vpogledom v dokumentacijo njegove ponudbe s strani članov arbitraže, vključno v dokumente, ki so zaupne narave.

1. člen

Ta sklep začne veljati naslednji dan po objavi na spletni strani Zavoda in se vroči vsem ponudnikom, ki so se prijavili na javni razpis.

Št. 0072-3/2024/DI/2

Ljubljana, dne 9. maja 2024

Zavoda za zdravstveno zavarovanje

Slovenije

Irena Ilešič Čujovič

predsednica upravnega odbora